CELEX: 31989R3983
Language: el
Date: 1989-12-20 00:00:00
Title: Κανονισμός (ΕΟΚ) αριθ. 3983/89 της Επιτροπής της 20ής Δεκεμβρίου 1989 για την τροποποίηση του κανονισμού (ΕΟΚ) αριθ. 1481/86 σχετικά με τον καθορισμό των κοινών σφαγίων, νωπών ή διατηρημένων σε απλή ψύξη, προβάτων που διαπιστώνονται στις αντιπροσωπευτικές αγορές της Κοινότητας και για τον πίνακα των τιμών ορισμένων άλλων ποιοτήτων σφαγίων προβάτων στην Κοινότητα

Avis juridique important

|

31989R3983

Κανονισμός (ΕΟΚ) αριθ. 3983/89 της Επιτροπής της 20ής Δεκεμβρίου 1989 για την τροποποίηση του κανονισμού (ΕΟΚ) αριθ. 1481/86 σχετικά με τον καθορισμό των κοινών σφαγίων, νωπών ή διατηρημένων σε απλή ψύξη, προβάτων που διαπιστώνονται στις αντιπροσωπευτικές αγορές της Κοινότητας και για τον πίνακα των τιμών ορισμένων άλλων ποιοτήτων σφαγίων προβάτων στην Κοινότητα  

Επίσημη Εφημερίδα αριθ. L 380 της 29/12/1989 σ. 0026 - 0027

***** ΚΑΝΟΝΙΣΜΟΣ (ΕΟΚ) αριθ. 3983/89 ΤΗΣ ΕΠΙΤΡΟΠΗΣ  της 20ής Δεκεμβρίου 1989  για την τροποποίηση του κανονισμού (ΕΟΚ) αριθ. 1481/86 σχετικά με τον καθορισμό των κοινών σφαγίων, νωπών ή διατηρημένων σε απλή ψύξη, προβάτων που διαπιστώνονται στις αντιπροσωπευτικές αγορές της Κοινότητας και για τον πίνακα των τιμών ορισμένων άλλων ποιοτήτων σφαγίων προβάτων στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1), και ιδίως το άρθρο 4 παράγραφος 5,  Εκτιμώντας:  ότι, βάσει του άρθρου 22 του κανονισμού (ΕΟΚ) αριθ. 3013/89, η τιμή που διαπιστώνεται στις αντιπροσωπευτικές αγορές κάθε της Κοινότητας πρέπει να είναι η τιμή η οποία καθορίζεται βάσει των τιμών που διαπιστώθηκαν στην ή στις αντιπροσωπευτικές αγορές κάθε περιοχής ή, όσον αφορά τις περιοχές 2, 3 και 4 κάθε κράτους μέλους ή ζώνης διαπιστώσεως τιμών, για τις διάφορες κατηγορίες σφαγίων προβάτων νωπών ή διατηρημένων σε απλή ψύξη, λαμβάνοντας υπόψη, αφενός μεν, τη σημασία καθεμίας των κατηγοριών αυτών και, αφετέρου, τη σχετική σημασία της παραγωγής προβάτων κάθε περιοχής ή, όσον αφορά τις περιοχές 2, 3 και 4, κάθε κράτους μέλους ή ζώνης διαπιστώσεως τιμών·  ότι πρέπει, συνεπώς, να αντικατασταθεί το άρθρο 1 του κανονισμού (ΕΟΚ) αριθ. 1481/86 της Επιτροπής (2) όπως τροποποιήθηκε τελευταία από τον κανονισμό (ΕΟΚ) αριθ. 3181/88 (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αιγοπροβατοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1481/86 αντικαθίσταται από το ακόλουθο κείμενο:  «Άρθρο 1  Η τιμή των σφαγίων προβάτων στις αντιπροσωπευτικές αγορές της Κοινότητας, που αναφέρεται στο άρθρο 22 παράγραφος 3 του κανονισμού (ΕΟΚ) αριθ. 3013/89, ισούται με το μέσο όρο, σταθμισμένο με τους συντελεστές που καθορίζονται στο παράρτημα Ι, των τιμών που διαπιστώθηκαν στην ή στις αντιπροσωπευτικές αγορές κάθε κράτους μέλους ή, όσον αφορά το Ηνωμένο Βασίλειο, στη Βρετανία και στη Βόρειο Ιρλανδία ξεχωριστά.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 289 της 7. 10. 1989, σ. 1.  (2) ΕΕ αριθ. L 130 της 16. 5. 1986, σ. 12.  (3) ΕΕ αριθ. L 283 της 18. 10. 1988, σ. 11.  ΠΑΡΑΡΤΗΜΑ  «ΠΑΡΑΡΤΗΜΑ Ι  Α. ΣΥΝΤΕΛΕΣΤΕΣ ΠΟΥ ΘΑ ΧΡΗΣΙΜΟΠΟΙΗΘΟΥΝ ΓΙΑ ΤΟΝ ΥΠΟΛΟΓΙΣΜΟ ΤΩΝ ΤΙΜΩΝ ΠΟΥ ΔΙΑΠΙΣΤΩΝΟΝΤΑΙ ΣΤΙΣ ΑΝΤΙΠΡΟΣΩΠΕΥΤΙΚΕΣ ΑΓΟΡΕΣ ΤΗΣ ΚΟΙΝΟΤΗΤΑΣ  Βέλγιο 0,44 %  Δανία 0,13 %  Γερμανία 2,68 %  Ισπανία 22,17 %  Γαλλία 16,31 %  Ελλάδα 8,57 %  Ιρλανδία 5,23 %  Ιταλία 5,02 %  Λουξεμβούργο -  Κάτω Χώρες 2,03 %  Πορτογαλία 2,52 %  Μεγάλη Βρετανία 32,68 %  Βόρειος Ιρλανδία 2,22 %  100 %»